Republika Slovenija
Vlada Republike Slovenije

Gregorčičeva ulica 20–25, 1000 Ljubljana T: +386 1 478 1000

F: +386 1 478 1607

E: gp.gs@gov.si

http://www.vlada.si/

Številka: 36000-10/2021/11

Datum: 28. 7. 2022

**E N E R G E T S K A B I L A N C A**

**R E P U B L I K E S L O V E N I J E**

**ZA LETO 2021**

**KAZALO VSEBINE**

[POVZETEK 7](#_Toc109723578)

[1. UVOD 9](#_Toc109723579)

[**2. METODOLOŠKE OSNOVE** 10](#_Toc109723580)

[3. ENERGETSKA BILANCA REPUBLIKE SLOVENIJE ZA LETO 2021 12](#_Toc109723581)

[3.1 Oskrba z energijo 13](#_Toc109723582)

[3.2 Končna poraba energije 15](#_Toc109723583)

[4. BILANCA POSAMEZNIH VIROV ENERGIJE 17](#_Toc109723584)

[4.1 Trdna goriva 17](#_Toc109723585)

[**4.1.1** Lignit 18](#_Toc109723586)

[**4.1.2** Rjavi premog 18](#_Toc109723587)

[**4.1.3** Črni premog in antracit 19](#_Toc109723588)

[**4.1.4** Koks 19](#_Toc109723589)

[4.2 Naftni proizvodi 20](#_Toc109723590)

[**4.2.1** **Motorni bencin neosvinčen** 21](#_Toc109723591)

[**4.2.2** **Dizelsko gorivo** 21](#_Toc109723592)

[**4.2.3** **Kurilno olje- ekstra lahko (EL-KO)** 22](#_Toc109723593)

[**4.2.4** **Kurilno olje (vsebnost žvepla pod 1 %)** 22](#_Toc109723594)

[**4.2.5** **Utekočinjen naftni plin (UNP)** 22](#_Toc109723595)

[**4.2.6** **Biogoriva** 23](#_Toc109723596)

[4.3 Zemeljski plin 24](#_Toc109723597)

[4.4 Električna energija 25](#_Toc109723598)

[4.5 Daljinska toplota 26](#_Toc109723599)

[4.6 Obnovljivi viri energije in odpadki 27](#_Toc109723600)

[**4.6.1** **Delež OVE v končni porabi energije** 30](#_Toc109723601)

[**4.6.2** **Načrt delovanja podporne sheme za električno energijo iz OVE+SPTE za leto 2022** 31](#_Toc109723602)

[**Načrt za delovanje podporne sheme za električno energijo iz obnovljivih virov in iz soproizvodnje z visokim izkoristkom za leto 2022 ter napoved razpoložljivih virov sredstev za doseganje predvidenih letnih ciljev podporne sheme - dolgoročni časovni načrt** 31](#_Toc109723603)

[5. REZERVNE ZALOGE GORIV ZA ZANESLJIVO OSKRBO 39](#_Toc109723604)

[6. PRILOGE 40](#_Toc109723605)

[6.1 Bilančne tabele 40](#_Toc109723606)

[6.2 Struktura bruto domače porabe in porabe končne energije po virih energije 50](#_Toc109723607)

[6.3 Poraba virov energije in stopnje rasti v obdobju 1980-2021 53](#_Toc109723608)

[6.4 Povprečne petletne stopnje rasti in trend porabe osnovnih virov energije v obdobjih: 2001–2021 (%) 58](#_Toc109723609)

**SEZNAM TABEL Stran**

Tabela 1: Energetska bilanca Republike Slovenije za leto 2021 12

Tabela 2: Oskrba z energijo po virih energije in strukturi 13

Tabela 3: Končna poraba energije po virih in sektorjih rabe 15

Tabela 4: Bilanca trdnih goriv 17

Tabela 5: Lignit 18

Tabela 6: Rjavi premog 18

Tabela 7: Črni premog in antracit 19

Tabela 8: Koks 19

Tabela 9: Bilanca naftnih proizvodov 20

Tabela 10: Motorni bencin neosvinčen 21

Tabela 11: Dizelsko gorivo 21

Tabela 12: Kurilno olje - ekstra lahko 22

Tabela 13: Kurilno olje 22

Tabela 14: UNP 22

Tabela 15: Biogoriva 23

Tabela 16: Bilanca zemeljskega plina 24

Tabela 17: Struktura proizvodnje in porabe električne energije 25

Tabela 18: Bilanca daljinske toplote 27

Tabela 19: Bilanca obnovljivih virov energije (OVE) in odpadkov (NIO) 28

Tabela 20: Oskrba z energijo iz OVE in NIO po virih energije 28

Tabela 21: Končna poraba energije iz OVE in NIO 29

Tabela 22: Deleži OVE v bruto končni porabi po metodologiji EU 30

Tabela 23: Načr. sredstva za podporo proizvodnje električne energije v letih 2022 do 2024 33

Tabela 24: Rezervne zaloge goriv za leto 2021 39

Tabela 25: Bilanca posameznih energentov za leto 2021 – naravne količine 41

Tabela 26: Bilanca posameznih energentov za leto 2020 – naravne količine 42

Tabela 27: Bilanca posameznih energentov za leto 2019 – naravne količine 43

Tabela 28: Bilanca posameznih energentov za leto 2021 – energija (TJ) 44

Tabela 29: Bilanca posameznih energentov za leto 2020 – energija (TJ) 45

Tabela 30: Bilanca posameznih energentov za leto 2019 – energija (TJ) 46

Tabela 31: Združena energetska bilanca za leto 2021 – energija (TJ) 47

Tabela 32: Združena energetska bilanca za leto 2020 – energija (TJ) 48

Tabela 33: Združena energetska bilanca za leto 2019 – energija (TJ) 49

Tabela 34: Oskrba z energijo 51

Tabela 35: Poraba končne energije 52

Tabela 36: Poraba virov energije in stopnja rasti v Republiki Sloveniji, 1990-2021 54

**SEZNAM SLIK Stran**

Slika 1: Oskrba z energijo po virih 2019-2021 14

Slika 2: Struktura oskrbe z energijo po virih v letu 2021 14

Slika 3: Končna porabe energije po virih 2019-2021 16

Slika 4: Struktura končne porabe energije po virih v letu 2021 16

Slika 5: Struktura oskrbe z energijo trdnih goriv v letu 2021 17

Slika 6: Struktura oskrbe z energijo naftnih proizvodov v letu 2021 20

Slika 7: Struktura porabe zemeljskega plina v letu 2021 24

Slika 8: Struktura razpoložljive električne energije v letu 2021 26

Slika 9: Struktura odjema in izvoza električne energije v letu 2021 26

Slika 10: Struktura končne porabe električne energije v letu 2021 26

Slika 11: Struktura končne porabe toplote v letu 2021 27

Slika 12: Struktura primarne oskrbe z energijo iz OVE in NIO v letu 2021 29

Slika 13: Gibanje porabe lignita v Republiki Sloveniji, 1980-2021 55

Slika 14: Gibanje porabe rjavega premoga v Republiki Sloveniji, 1980-2021 55

Slika 15: Gibanje porabe naftnih proizvodov v Republiki Sloveniji, 1980-2021 56

Slika 16: Gibanje porabe zemeljskega plina v Republiki Sloveniji, 1980-2021 56

Slika 17: Gibanje porabe daljinske toplote v Republiki Sloveniji, 1984-2021 57

Slika 18: Gibanje porabe električne energije v Republiki Sloveniji, 1980-2021 57

Slika 19: Gibanje povprečne 5-letne stopnje rasti končne porabe električne energije 59

Slika 20: Gibanje povprečne 5-letne stopnje rasti porabe lignita 59

Slika 21: Gibanje povprečne 5-letne stopnje rasti porabe rjavega premoga 60

Slika 22: Gibanje povprečne 5-letne stopnje rasti porabe zemeljskega plina 60

Slika 23: Gibanje povprečne 5-letne stopnje rasti porabe naftnih proizvodov 61

Slika 24: Gibanje povprečne 5-letne stopnje rasti porabe daljinske toplote 61

Slika 25: Gibanje povprečne 5-letne stopnje rasti porabe končne energije 62

Slika 26: Gibanje povprečne 5-letne stopnje rasti bruto domače porabe 62

**OZNAKE UPORABLJENIH MERSKIH ENOT IN DEFINICIJE**

Merske enote in merila, ki se uporabljajo v Republiki Sloveniji, so določena z Zakonom o meroslovju /Z-Mer-1-UPB1 (Ur. l. RS 26/2005).

**Oznake in ime predpon (za decimalne merske enote)**

P peta 1015

T tera 1012

G giga 109

M mega 106

k kilo 103

**Oznake in ime osnovnih in izpeljanih merskih enot**

1 kg kilogram 103 g enota mase

1 t tona 103 kg

1 J joule Nm, Ws enota dela, energije, količine toplote

1 Wh watna ura 3600 J, 860 (cal)

1 W watt J/s enota moči, energijski pretok

**Definicije izpeljanih merskih enot**

|  |  |
| --- | --- |
| 1 Nm3 | = normalni kubični meter plina (pri temperaturi 0 oC in  fizikalni atmosferi - 101,325 kPa) |
| 1 Sm3 | = standardni kubični meter plina (pri temperaturi 15 oC in  fizikalni atmosferi - 101,325 kPa) |
| 1 kg ekv. pr. (kgpe) | = 1 kg ekvivalentnega premoga s kurilnostjo 29307,6 kJ/7.000 (kcal) |
| 1 kg ekv. naf. (kgoe) | = 1 kg ekvivalentne nafte (kilogram of oil equivalent) s kurilnostjo 41868 kJ/10.000 (kcal) |
| kJ/kg | = toplotna vrednost 1 kg premoga ali tekočih goriv |
| kJ/Sm3 | = toplotna vrednost 1 Sm3 plina |
| kJ/kWh | = toplotna vrednost 1 kWh pri porabi ali potrebna toplota  za proizvodnjo 1 kWh električne energije |
| kg/kWh | = specifična poraba premoga ali tekočih goriv za proizvodnjo  1 kWh električne energije |

**Energijski pretvorniki**

1 GWh = 3,6 TJ = 85,98 toe (ton ekvivalentne nafte)

**SPLOŠNA POJASNILA**

**I. Pomen znamenj v tabelah**

. . Podatek ni izračunljiv (npr. pri indeksih)

” ” Brez oznake - ni pojava

0 Nič- podatek je manjši od polovice enote

**II. Pomen kratic in okrajšav**

AN-OVE Akcijski načrt za obnovljivo energijo 2010-2021

DE Direktorat za energijo

EBRS Energetska bilanca Republike Slovenije

EL-KO Kurilno olje - ekstra lahko

energent Energetski vir, vir energije

EZ-1 Energetski zakon

HE Hidroelektrarna

IEA Mednarodna agencija za energijo (angl. International Energy Agency)

JET Petrolejsko gorivo za reaktivne motorje

MZI Ministrstvo za infrastrukturo

MZI-DE Ministrstvo za infrastrukturo - Direktorat za energijo

mio Milijon

MGRT Ministrstvo za gospodarski razvoj in tehnologijo

NACE Mednarodna klasifikacija dejavnosti, uradna nomenklatura držav članic EU

NIO Industrijski odpadki neobnovljivi

OECD Organizacija za gospodarsko sodelovanje in razvoj (angl. Organisation for Economic Co-operation and Development)

OVE Obnovljivi viri energije

SKD Standardna klasifikacija dejavnosti, ki se uporablja v Sloveniji.

SURS Statistični urad Republike Slovenije.

**III. Pomen pojmov**

|  |  |
| --- | --- |
| Osnovna bilanca | Bilančni tok vsakega vira energije posebej, od oskrbe preko transformacije do končne rabe. |
| Transformacija | Pretvorbeni proces. |
| Združena bilanca | Bilančni tok, po fizikalnih značilnostih združenih sorodnih virov energije, v skupine: trdna goriva, naftni proizvodi, itd. |

# POVZETEK

Energetska bilanca Republike Slovenije za leto 2021 je narejena po metodologiji OECD/IEA.

**Oskrba z energijo** bo v letu 2021 znašala 267,9 PJ in bo za 0,5 % večja v primerjavi z letom 2020 ter -5,1 % manjša kot leta 2019. Pridobljena bo iz: 3488 kt trdnih goriv (-0,1 % v primerjavi z letom 2020), 1876 kt naftnih proizvodov (+0,5 %), 903 milijonov Sm3 zemeljskega plina (-0,1 %), 64310 TJ jedrske energije (-7,2 %), 4889 GWh hidro energije (-0,9 %), 491 GWh električne energije kot razlike med uvozom in izvozom, ter 34391 TJ obnovljivih virov energije z odpadki (+1,3 %). Republiki Hrvaški bo oddano 2948 GWh (polovica proizvodnje NEK) električne energije.

**Uvozna energetska odvisnost** Republike Slovenije bo v letu 2021 znašala 45,7 %.

**Končna poraba** bo v letu 2021 znašala 191,4 PJ in bo 1,9 % večja v primerjavi z letom 2020 ter za -7,5 % manjša kot leta 2019. Od tega bo **končna poraba energije** znašala 189,5 PJ, lastna poraba energetskega sektorja 0,5 PJ, za neenergetske namene pa je v letu 2021 predvideno 1,5 PJ. V predelovalnih dejavnostih in gradbeništvu (industrija) bo porabljeno 54,1 PJ (+2,8 %, strukturni delež 28,5 %), v prometu bo porabljeno 66,7 PJ (+ 0,1 %, delež 35,2 %), v gospodinjstvih 45,9 PJ (+2,3 %, delež 24,2 %), v ostali porabi pa 22,7 PJ (+4,8 %, delež 12,1 %). V strukturi **porabe končne energije** izstopa delež naftnih proizvodov s 41,5 % deležem, sledijo električna energija (26,3 %), obnovljivi viri energije (14,0 %), zemeljski plin (12,8 %), toplota (3,8 %), in industrijski odpadki neobnovljivi (1,0 %) in trdna goriva (0,6 %).

V letu 2021 bo primarna oskrba s **trdnimi gorivi** znašala 3488 kt in bo za -0,1 % manjša kot leta 2020. Prevladoval bo lignit z 90,1 % deležem. Večina trdnih goriv (3430 kt) bo v letu 2021 porabljena v transformacijah, medtem ko bo končna poraba znašala 59,9 kt, kar je za 1,5 % več kot leta 2020. Od tega bo v 2021 v predelovalnih dejavnostih in gradbeništvu porabljeno 50,5 kt, v gospodinjstvih 0,1 kt za neenergetsko rabo pa bo ostalo 9,2 kt trdnih goriv.

Slovenija bo v letu 2021 za namene oskrbe potrebovala 1877 kt **naftnih proizvodov.** Končna porababo v letu 2021 znašala 1872 kt, kar bo -0,2 % manj kot leta 2020. Največ (77,0 %) naftnih proizvodov se bo porabilo v sektorju prometa. V tem sektorju bo porabljenih 306 kt motornega bencina neosvinčenega (-1,9 % glede na 2020), 1214 kt dizelskega goriva (+ 0,4 %) in 8,1 kt utekočinjenega naftnega plina (UNP - avtoplin). Skupni energijski delež biogoriv (biobencin in biodizel) v prometu bo znašal 6,5 %.

V letu 2021 bo Slovenija potrebovala skupaj 902,8 mio Sm3 **zemeljskega plina**, ki bo v večini pridobljen iz uvoza.Od tega se bo 181,1 mio Sm3 porabilo v procesu transformacije, medtem ko bo končna poraba zemeljskega plinaznašala 721,8 mio Sm3, kar bo za -0,1 % manj v primerjavi z 2020. Največ energenta bo porabljeno v sektorju industrije (550,4 mio Sm3), medtem ko bodo gospodinjstva porabila 129,6 mio Sm3 zemeljskega plina.

Proizvodnja **električne energije** na generatorju vseh elektrarn na teritoriju Republike Slovenije bo v letu 2021 znašala 16725 GWh in bo manjša za -2,7 % v primerjavi z letom 2020. Končna poraba električne energije bo znašala 13853 GWh in bo za +6,2 % več kot leta 2020. V industrijskem sektorju bo porabljeno 6342 GWh ( +6,2 % v primerjavi z 2020), v gospodinjstvih 3859 GWh, v sektorju ostala poraba 3327 GWh in v prometu 223 GWh.

Obvezna sestavina letne energetske bilance je tudi **načrt za delovanje podporne sheme za električno energijo iz obnovljivih virov (OVE) in iz soproizvodnje z visokim izkoristkom (SPTE)** ter napoved razpoložljivih virov sredstev za doseganje predvidenih letnih ciljev podporne sheme. Agencija za energijo mora vsako leto do 1. oktobra na podlagi 373. člena Energetskega zakona (EZ-1) objaviti javni poziv z vabilom investitorjem k prijavi projektov za proizvodne naprave, s katerimi se potegujejo za vstop v podporno shemo. Za izvajanje podporne sheme bodo na podlagi določb 377. člena Energetskega zakona v letu 2022 zagotovljena sredstva v višini   
130 mio EUR.

V letu 2021 bo proizvedeno skupaj 9152 TJ **daljinske toplote**, kar je -0,2 % manj v primerjavi z letom 2020. Končna poraba bo znašala 7212 TJ, lastna raba in izgube pa bodo znašale 1940 TJ. Največ toplote se bo porabilo v sektorju gospodinjstev in sicer 3089 TJ, kar bo -1,7 % manj kot leta 2020.

Oskrba z energijo **obnovljivih virov energije** (brez hidro energije) bo v letu 2021 znašala 32001 TJ, kar bo +1,4 % več kot leta 2020. Oskrba z neobnovljivimi industrijskimi odpadki (NIO) bo v letu 2021 znašala 2390 TJ, kar bo -0,2 % manj kot leta 2020. V strukturi oskrbe z OVE in NIO prevladuje les in druga trdna biomasa s 64,1 % deležem (-0,1 % glede na leto 2020). Sledijo biodizel 10,5 %, NIO 6,9 %, geotermalna energija 8,3 %, sončna energija 5,4 %, biobencin 1,3 % in ostali OVE (deponijski plin, plin iz čistilnih naprav in vetrna energija) z 1,7 % deležem.

**Delež OVE v skupni rabi bruto končne energije** bo ob nadaljevanju trenda stabilizacije končne porabe v letu 2021 znašal 25,0 %.

Minimalno stanje obvezne rezerve nafte in njenih derivatov na dan 31. 12. 2021 mora na podlagi sprejetega sklepa Vlade RS ustrezati dnevnemu povprečnemu neto uvozu za devetdeset dni v letu 2021 in predstavljati minimalno količino 525.468 ton ekvivalenta surove nafte, ki se zagotavlja v obliki neosvinčenega motornega bencina super 95, dizelskega goriva, kurilnega olja – ekstra lahkega, goriva JET A1 in kurilnega olja – srednjega.

# UVOD

Letna energetska bilanca napoveduje skupno letno porabo posameznih virov energije in načine zagotavljanja oskrbe z energijo v državi. Ministrstvo, pristojno za energijo, skladno z drugim odstavkom 25. člena Energetskega zakona (Uradni list RS, št. [60/19](http://www.uradni-list.si/1/objava.jsp?sop=2019-01-2673) – uradno prečiščeno besedilo, [65/20](http://www.uradni-list.si/1/objava.jsp?sop=2020-01-0977), [158/20](http://www.uradni-list.si/1/objava.jsp?sop=2020-01-2762) – ZURE, [121/21](http://www.uradni-list.si/1/objava.jsp?sop=2021-01-2570) – ZSROVE in 172/21 -ZOEE) predloži vsakoletno energetsko bilanco v sprejem vladi.

Skladno s tretjim odstavkom 25. člena Energetskega zakona letna energetska bilanca vsebuje tudi načrt za delovanje podporne sheme za električno energijo iz obnovljivih virov in iz soproizvodnje z visokim izkoristkom ter napoved razpoložljivih virov sredstev za doseganje predvidenih letnih ciljev podporne sheme.

Energetsko bilanco Republike Slovenije (EBRS) za leto 2021 je pripravilo ministrstvo, pristojno za energijo (MZI), na podlagi podatkov realizacije, ki so jih zagotovili Statistični urad Republike Slovenije (SURS) za leti 2019 in 2020 ter planskih podatkov izvajalcev energetskih dejavnosti v Republiki Sloveniji za leto 2021.

Ker je EBRS-2021 narejena po mednarodno primerljivi metodologiji, so navedeni podatki primerljivi z državami EU.

Vsebina EBRS 2021 sledi zakonsko predpisani sestavi, prilagojeni nivoju in uporabljeni metodologiji izdelave letnih energetskih bilanc, za katere je značilno, da jih v največji možni meri za pogoje normalne oskrbe oblikujejo neposredni izvajalci energetskih dejavnosti. Pri načrtovanju so izvajalci energetskih dejavnosti dolžni upoštevati vso veljavno zakonodajo s svojega področja delovanja, med katere sodijo tudi ukrepi spodbujanja učinkovite rabe energije (URE) in rabe obnovljivih virov energije (OVE). Ker je resorno ministrstvo za energijo povzelo s strani izvajalcev energetskih dejavnosti narejene energetske napovedi, se izpolnitev navedenih vsebin in aktivnosti odraža v podatkih, ki jih prinaša EBRS 2021.

Za letno energetsko načrtovanje je značilno, da se večina doseženih parametrov iz tekočega leta podaljša v naslednje leto. Ta značilnost daje vsem virom energije enakomeren poudarek.

Oskrba z domačimi viri energije bo tudi v letu 2021 slonela na lignitu, hidro energiji, lesni biomasi ter električni energiji iz jedrske elektrarne. Ker so potrebe Slovenije po energiji večje od domačih proizvodnih zmogljivosti, bo Slovenija v letu 2021 približno polovico potreb po energiji pokrila z viri iz uvoza. V celoti bo Slovenija uvozila rjavi premog, črni premog in antracit, koks, naftne proizvode in zemeljski plin.

Zaradi uspešne ekološke sanacije velikih kurišč in izvajanja programa postopnega zapiranja domačih rudnikov premoga, se z leti povečuje delež uvoženih, ekološko ustreznejših goriv, z manjšo vsebnostjo žvepla. Raba premoga v transformaciji poteka le v velikih termoenergetskih objektih za soproizvodnjo električne energije in toplote, opremljenih z ustreznimi čistilnimi napravami.

Za večje, nepričakovane motnje v oskrbi z energijo, so predvidene zakonsko določene minimalne potrebne mesečne rezerve goriv.

1. **METODOLOŠKE OSNOVE**

Energetska bilanca Republike Slovenije za leto 2021 (v nadaljevanju **EBRS 2021**) prikazuje podatke o preskrbi, energetski pretvorbi (transformaciji) in porabi vseh virov energije v Republiki Sloveniji v letih 2019, 2020, 2021 in 2023 ***po metodologiji OECD/IEA***.

Glavni namen bilance je indikativen prikaz oskrbe in porabe vseh virov energije v naravnih količinah (tone, kubični metri, ipd) v letih 2019, 2020, 2021 in 2023 in v ekvivalentni energijski vrednosti (Joule), ki se koristijo v energetske in neenergetske namene.

Za vsak vir energije posebej (v naravnih količinah in ekvivalentni energiji) je narejena njegova **osnovna energetska bilanca¸** iz katere je razviden celoten tokvira odsektorja oskrbe, preko procesa transformacije (pretvorbe) in izgub do končne rabe na nivoju končnega uporabnika. Fizikalno sorodni viri energije (trdna goriva, naftni derivati, itd) so zbrani v **združeni bilanci**.

Energetsko bilanco sestavljajo sledeči sklopi:

1. **Oskrba z energijo**

Domača proizvodnja, uvoz, izvoz, mednarodna pomorska skladišča, sprememba zalog.

1. **Transformacije**

Vhod v transformacijo, izhod iz transformacije; reklasifikacije, prenosi in povratki.

1. **Lastna raba in izgube**
2. **Končna poraba**

Energetska in neenergetska končna raba.

**Oskrba z energijo** oz. bruto domača poraba (ang. TPES -Total Primary Energy Supply ali GIC

–Gross Inland Consumption) je poraba energije znotraj države. Formula: domača proizvodnja + uvoz + sprememba zalog–izvoz – mednarodna pomorska skladišča).

**Končna poraba energije** oz. poraba končne energije oz. energetska končna poraba   
(ang. FEC–Final Energy Consumption) je energija porabljena v sektorjih industrije (predelovalne dejavnosti in gradbeništvo), prometa, gospodinjstev in ostalih porabnikov in ne vključuje porabe v transformaciji, lastne porabe energetskega sektorja in neenergetske rabe.Energetsko končno porabo sestavljajo sledeči sklopi (po standardni klasifikaciji dejavnosti SKD 2008, ki je usklajena z mednarodno klasifikacijo dejavnosti po EU NACE Rev 2):

1. **Predelovalne dejavnosti in gradbeništvo**
2. **Promet**
3. **Gospodinjstva**
4. **Ostala poraba** (storitve in ostala poraba)

**Končna poraba** oz. razpoložljivo za končno porabo (ang. TFC–Total Final Consumption) je vsota energetske porabe, neenergetske rabe in lastne rabe energetskega sektorja.

Fizikalno sorodni viri energije iz **osnovne bilance** so združeni v sledeče skupine:

1. **Trdna goriva**

Črni premog in antracit, rjavi premog, lignit in koks.

1. **Naftni proizvodi:**

* **Surova nafta in surovine**

Surova nafta, rafinerijske surovine in plinski kondenzat.

* **Naftni derivati**

neosvinčen motorni bencin, petrolejsko gorivo za reaktivne motorje, dizelsko gorivo, utekočinjen naftni plin (UNP), kurilno olje ekstra lahko, industrijsko kurilno olje (vsebnost žvepla pod 1 %), primarni bencin, white spirit in naftni (petrolejski) koks.

1. **Zemeljski plin**
2. **Jedrska toplota**

Jedrska toplota se sprošča pri cepitvi uranovih jeder. Obravnava se kot primarni vir energije.

1. **Obnovljivi viri energije z odpadki:**

* **Obnovljivi viri energije**

Les in druga trdna biomasa (les in lesni odpadki, črni lug, kostna moka in maščobe, papirni mulj), geotermalna energija, sončna energija (solarna fotovoltaična in solarna termična), energija vetra, deponijski plini, plin iz čistilnih naprav, drugi bioplini, biodizel, biobencin.

* **Industrijski odpadki neobnovljivi**

Odpadno olje, formalinski plin, gume in gorljive odpadke.

1. **Hidro energija**
2. **Toplota**

Toplota je lahko primarni ali sekundarni vir energije. V primarni obliki (geotermalna energija, toplota pridobljena pri cepitvi atomskih jeder) vstopa v pretvorbeni proces pridobivanja druge oblike energije (npr. električne energije). V sekundarni obliki (npr. topla voda in para iz toplarn) pa se pojavlja kot izhod iz procesa transformacije iz drugih primarnih virov (premog, zemeljski plin, ipd) energije.

1. **Električna energija**

Električna energija je sekundarni vir energije, pridobljena v elektrarnah v pretvorbenem procesu preoblikovanja primarnih virov energije (voda, sonce, veter, premog, jedrsko gorivo, itd). Glede na vhodni »primarni« vir energije ločimo: hidroelektrarne, termoelektrarne, jedrske elektrarne, vetrne elektrarne, itd.

EBRS 2021 je za pretekli leti (2019 in 2020) podatkovno usklajena s statističnimi podatki SURS. Večina podatkov za leto 2021 je pridobljena od izvajalcev energetskih dejavnosti. Zbiranje podatkov je bilo zaključeno septembra 2021.

# ENERGETSKA BILANCA REPUBLIKE SLOVENIJE ZA LETO 2021

Združena letna energetska bilanca Republike Slovenije za leto 2021 je prikazana v Tabeli 1.

*Tabela 1: Energetska bilanca Republike Slovenije za leto 2021*



Vir :MZI-DE; Podatki: SURS (2019, delno 2020), izvajalci energetskih dejavnosti (2021) in MZI-DE (2020, 2021)

V letu 2021 bo **oskrba z energijo** znašala 267,9 PJ in bo za 0,5 % večja v primerjavi z letom 2020.

**Končna poraba** bo v letu 2021 znašala 191,4 PJ in bo za 1,9 % večja kot leta 2020. Od tega bo **končna poraba energije** znašala 189,5 PJ, lastna poraba energetskega sektorja 0,5 PJ, za neenergetske namene pa je v letu 2021 predvideno 1,5 PJ.

Uvozna **energetska odvisnost** Republike Slovenije bo v letu 2021 znašala 45,7 %.

Podrobnejši bilančni prikaz posameznih energentov za leta 2021, 2020 in 2019 v naravnih količinah je prikazan v Prilogi v Tabelah 25, 26 in 27.

Podrobnejši bilančni prikaz posameznih energentov za leta 2021, 2020 in 2019 v energijski vrednosti (TJ) je prikazan v Prilogi v Tabelah 28, 29 in 30.

Združena energetska bilanca po posameznih skupinah energentov za leta 2021, 2020 in 2019 je prikazana v Prilogi v Tabelah 31, 32 in 33.

## Oskrba z energijo

Združena bilanca na nivoju primarne oskrbe z energijo glede na posamezni vir energije po posameznih postavkah oskrbe z energijo (domača proizvodnja, uvoz, izvoz, spremembe zalog in mednarodna pomorska skladišča) je prikazana v Tabeli 2.

*Tabela 2: Oskrba z energijo po virih energije in strukturi*



Vir: MZI-DE; Podatki: SURS (2019, delno 2020), izvajalci energetskih dejavnosti (2021) in MZI-DE (2020, 2021)

Posamezni viri energije, z deleži v svoji skupini in v oskrbi z energijo, so podrobneje prikazani v Tabeli-34 (poglavje 6.2). Povprečne 5-letne stopnje rasti bruto domače porabe energije v obdobju 2001-2021 so prikazane v Tabeli 36 (poglavje 6.3), pripadajoči graf je na Sliki 26 (poglavje 6.4).

Letni prispevek posameznih virov energije (v PJ) v bruto domači porabi je prikazan na Sliki\_1.

*Slika 1: Oskrba z energijo po virih 2019-2021*

**

V letu 2021 bo na nivoju primarne oskrbe z energijo delež domačih trdnih goriv predstavljal   
84,8 % vseh načrtovanih potreb po trdnih gorivih. Delež domačega zemeljskega plina bo znašal 0,6 % vseh potrebnih količin zemeljskega plina, naftne proizvode v celoti pa bo Slovenija uvozila.

Strukturni deleži na nivoju oskrbe z energijo v letu 2021 so prikazani na Sliki 2.

*Slika 2: Struktura oskrbe z energijo po virih v letu 2021*

**

V letu 2021 bodo na nivoju primarne oskrbe z energijo prevladovali naftni proizvodi z   
29,8 % strukturnim deležem. Sledijo:

* jedrska energija (24,2 %),
* trdna goriva (15,9 %),
* obnovljivi viri energije (11,9 %),
* zemeljski plin (11,5 %),
* hidroenergija skupaj z neto uvozom

električne energije (5,9 %) in

* industrijski odpadki neobnovljivi (0,9 %).

## Končna poraba energije

Končna poraba energije oz. energetska končna poraba po virih in sektorjih rabe je prikazana v Tabeli 3.

*Tabela 3: Končna poraba energije po virih in sektorjih rabe*



Vir: MZI-DE; Podatki: SURS (2019, delno 2020), izvajalci energetskih dejavnosti (2021) in MZI-DE (2020, 2021)

Na nivoju končne rabe energije v energetske namene bo Slovenija v letu 2021 porabila 189,9 PJ (+2,1 % glede na 2020). V industriji bo porabljeno 54,1 PJ (+2,8 %, strukturni delež 28,5 %), v prometu bo porabljeno 66,7 PJ (+ 0,1 %, delež 35,2 %), v gospodinjstvih 45,9 PJ (+2,3 %, delež 24,2 %), v ostali porabi pa 22,7 PJ (+4,8 %, delež 11,9 %).

Posamezni viri energije, deleži v svoji skupini in v porabi končne energije so podrobneje prikazani v Tabeli 35 (poglavje 6.2). Povprečne 5-letne stopnje rasti porabe končne energije v obdobju   
2001–2021 so prikazane v Tabeli 36 (poglavje 6.3), pripadajoči graf pa na Sliki 25 (poglavje 6.4).

Letni prispevek posameznih virov energije (v PJ) v končni porabi energije je prikazan na Sliki 3.

*Slika 3: Končna porabe energije po virih 2019-2021*



Končna porabe energije iz trdnih goriv bo v letu 2021 znašala 1,2 PJ in bo približno enaka kot leta 2020. Končna poraba energije iz naftnih proizvodov bo v 2021 znašala 78,8 TJ (+0,6 % glede na 2020), zemeljskega plina 24,3 PJ (-0,1 %), elektrike 49,9 PJ (+7,0 %), toplote 7,2 PJ (+0,2 %), obnovljivih virov energije 26,5 PJ (+0,8 %) in neobnovljivih industrijskih odpadkov 2,0 PJ   
(-0,2 %).

Strukturni deleži na nivoju končne porabe energije v letu 2021 so prikazani na Sliki 4.

*Slika 4: Struktura končne porabe energije po virih v letu 2021*



V letu 2021 bodo v strukturi končne porabe energije prevladovali naftni proizvodi s 41,5 % deležem. Sledijo:

* električna energija (26,3 %),
* obnovljivi viri energije (14,0 %),
* zemeljski plin (12,8 %),
* toplota (3,8 %),
* industrijski odpadki neobnovljivi (1,0 %) in
* trdna goriva (0,6 %).

# BILANCA POSAMEZNIH VIROV ENERGIJE

V poglavju so podrobneje razdelani naslednje skupine virov energije: trdna goriva, naftni proizvodi, zemeljski plin, električna energija, daljinska toplota ter obnovljivi viri energije in odpadki.

## Trdna goriva

Zbirna bilanca trdnih goriv v naravnih količinah je prikazana v Tabeli 4.

*Tabela 4: Bilanca trdnih goriv*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

V letu 2021 bo primarna oskrba s trdnimi gorivi znašala 3488 kt in bo za -0,1 % manjša kot leta 2020. Struktura bruto domače porabe trdnih goriv v letu 2021 je prikazana na Sliki 5.

*Slika 5: Struktura oskrbe z energijo trdnih goriv v letu 2021*

~~~~

Na nivoju primarne oskrbe s trdnimi gorivi bo v letu 2021 prevladoval lignit s 90,1 % deležem. Delež rjavega premoga bo znašal 8,8 %, koksa 0,8 %, črnega premoga z antracitom pa 0,4 %.

Večina trdnih goriv (3615 kt) bo v letu 2021 porabljena v transformacijah, medtem ko bo končna poraba znašala 59,8 kt, kar je +1,5 % več kot leta 2020. Od tega bo v 2021 v predelovalnih dejavnostih in gradbeništvu porabljeno 50,5 kt in v gospodinjstvih 0,1 kt. Za neenergetsko rabo bo namenjeno 9,2 kt trdnih goriv.

Prikaz bilance posameznih trdnih goriv je prikazan v nadaljevanju v Tabelah 5 do 8.

### Lignit

*Tabela 5: Lignit*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

V letu 2021 bo poraba lignita v Sloveniji za proizvodnjo električne energije in toplote (transformacije) znašala 3142 kt (-0,2 % v primerjavi z 2020). Iz domačih virov bo pridobljeno 3169 kt lignita.

Letna dinamika porabe lignita v Sloveniji v časovnem obdobju 1980-2021 je prikazana na Sliki 13 (poglavje 6.3). Povprečne petletne stopnje rasti v obdobju 2001-2021 so prikazane v Tabeli 36, pripadajoči graf pa na Sliki 20 (poglavje 6.4).

### Rjavi premog

*Tabela 6: Rjavi premog*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Za potrebe soproizvodnje električne in toplotne energije bo v letu 2021 uvoženih 350,3 kt rjavega premoga, domače proizvodnje rjavega premoga v letu 2021 ne bo. Poraba rjavega premoga v transformaciji bo znašala 282,4 kt (+0,8 % več glede na 2020). Končni odjemalci bodo v 2021 porabili 22,8 kt rjavega premoga (+0,8 % glede na 2020), od tega v največ v sektorju predelovalne dejavnosti in gradbeništvo (22,6 kt).

Letna dinamika porabe rjavega premoga v Sloveniji v obdobju 1980-2021 je prikazana na Sliki 14 (poglavje 6.3). Povprečne 5-letne stopnje rasti v obdobju 2001-2021 so prikazane v Tabeli 36, pripadajoči graf pa na Sliki 21 (poglavje 6.4).

### Črni premog in antracit

*Tabela 7: Črni premog in antracit*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

V letu 2021 bo Slovenija uvozila 15,7 kt črnega premoga in antracita (+4,1 % v primerjavi z 2020). V transformacijah bo porabljenih 9,6 kt energenta. V končni rabi za energetske namene (sektor predelovalne dejavnosti in gradbeništvo) bo porabljenih 5,8 kt tega energenta, kar je nekaj več kot v letu 2020.

### Koks

*Tabela 8: Koks*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

V letu 2021 bo Slovenija uvozila 27,5 kt koksa (-0,4 % v primerjavi z 2020). V končni rabi za energetske namene (sektor predelovalne dejavnosti in gradbeništvo) bo porabljenih 27,5 kt tega energenta, medtem ko bo neenergetska raba znašala 5,5 kt.

## Naftni proizvodi

Zbirna bilanca naftnih proizvodov v naravnih količinah je prikazana v Tabeli 9.

*Tabela 9: Bilanca naftnih proizvodov*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

V letu 2021 bo oskrba z naftnimi proizvodi znašala 1877 kt, kar je 0,5 % več kot leta 2020. Slovenija bo tudi v letu 2021 celotno količino naftnih proizvodov uvozila. Struktura bruto domače porabe naftnih proizvodov v letu 2021 je prikazana na Sliki 6.

Slika 6: *Struktura oskrbe z energijo naftnih proizvodov v letu 2021*



Na nivoju primarne oskrbe z naftnimi proizvodi bo v letu 2021 z večinskim 64,7 % deležem prevladovalo dizelsko gorivo. Sledijo:

* motorni bencin (16,3 %,),
* ekstra lahko kurilno olje (10,6 %),
* utekočinjen naftni plin (4,3 %),
* petrolejski koks (3,5 %),
* petrolejsko gorivo za reaktivne

motorje (0,5 %),

* white spirit (0,1 %),
* industrijsko kurilno olje (0,01 %).

Končna poraba naftnih proizvodov bo v letu 2021 znašala 1872 kt, kar bo za 0,5 % več kot leta 2020. Za energetske namene bo porabljenih 1843 kt, od tega v sektorju prometa 1442 kt (-0,1 %), v gospodinjstvih 135 kt (+5,2 %), v predelovalnih dejavnostih in gradbeništvu 105 kt (+0,5 %) in v sektorju ostala poraba 161 kt (+2,7 %). Poraba v energetskem sektorju bo v letu 2021 znašala 0,8 kt, medtem ko bo neenergetska raba znašala 77 kt naftnih proizvodov.

V strukturi porabe končne energije v letu 2021 bo znašal delež naftnih proizvodov 45,6 % (Slika 4).

Letna dinamika porabe naftnih proizvodov v Sloveniji v obdobju 1980-2021 je prikazana na Sliki 15 (poglavje 6.3). Povprečne 5-letne stopnje rasti v obdobju 2001-2021 so prikazane v Tabeli 36, pripadajoči graf pa na Sliki 23 (poglavje 6.4).

Prikaz bilanc pomembnejših naftnih proizvodov je prikazan v nadaljevanju v Tabelah 10 do 15.

### **Motorni bencin neosvinčen**

*Tabela 10: Motorni bencin neosvinčen*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Končna poraba neosvinčenega motornega bencina v prometu bo v letu 2021 znašala 306 kt in bo manjša za -1,9 % v primerjavi z letom 2020.

### **Dizelsko gorivo**

*Tabela 11: Dizelsko gorivo*

****

Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Končna poraba dizelskega goriva bo v letu 2021 znašala 1214 kt in bo za 0,4 % večja kot leta 2020. Od tega bo poraba v prometu znašala 1122 kt (+0,41 % glede na 2020), v sektorju ostale porabe 63 kt ter v industriji 28 kt.

### **Kurilno olje- ekstra lahko (EL-KO)**

*Tabela 12: Kurilno olje - ekstra lahko*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Končna poraba ekstra lahkega kurilnega olja (ELKO) bo v letu 2021 znašala 197 kt, kar bo za 7,0 % več kot leta 2020. V sektorju gospodinjstev bo porabljenih 112 kt (+7,0 %), v industriji 13 kt ter v sektorju ostale porabe 71 kt.

### **Kurilno olje (vsebnost žvepla pod 1 %)**

*Tabela 13: Kurilno olje*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Vso industrijsko kurilno oljo (vsebnost žvepla pod 1 %) se porabi v sektorju predelovalnih dejavnosti in gradbeništva. V letu 2021 porabe tega energenta ne bo.

### **Utekočinjen naftni plin (UNP)**

*Tabela 14: UNP*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Končna poraba utekočinjenega naftnega plina (UNP) v Sloveniji bo v letu 2021 znašala 77,6 kt in bo nižja za -2,3 % v primerjavi z letom 2020. Poraba v gospodinjstvih bo leta 2021 znašala 23 kt (-2,3 %), v industriji 21 kt in v sektorju ostala poraba 23. Poraba UNP v prometu (avtoplin) bo v letu 2021 znašala 8,1 kt.

### **Biogoriva**

Izračunani delež biogoriv za pogon vozil v motornem prometu upošteva deleže biodizla in biobencina glede na fosilni dizel in fosilni neosvinčen motorni bencin. Podatki so navedeni v Tabeli 15.

*Tabela 15: Biogoriva*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

V letu 2019 je bila realizirana energijska vsebnost biogoriv v prodanem gorivu za pogon motornih vozil v prometu 5,3 %. V letu 2020 so distributerji goriv v Sloveniji dali na tržišče 109 kt biogoriva. Energijski delež umešanega biogoriva v prometu je znašal 6,4 %.

V letu 2021 bo količina umešanega biogoriva v prodanem gorivu za pogon motornih vozil v prometu znašala 110 kt, od tega biodizel 96 kt in biobencin 14 kt.

V letu 2021 bo izračunan skupni količinski delež biogoriv v prometu znašal 7,7 %, skupni energijski delež biogoriv pa bo znašal 6,5 %.

## Zemeljski plin

Bilanca zemeljskega v naravnih količinah je prikazana v Tabeli 16.

*Tabela 16: Bilanca zemeljskega plina*

****

Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Letna količina pridobljenega domačega zemeljskega plina je zanemarljivo majhna, zato bo Slovenija tudi v letu 2021 večino svojih potreb po zemeljskem plinu pokrila iz uvoza. Uvoženih bo 898 mio Sm3 zemeljskega plina. V letu 2021 bo oskrba z zemeljskim plinom v Sloveniji znašala 903 milijonov Sm3 zemeljskega plina, kar bo -0,1 % manj kot leta 2020.

Struktura porabe zemeljskega plina v letu 2021 je prikazana na Sliki 7.

*Slika 7: Struktura porabe zemeljskega plina v letu 2021*



Največji delež zemeljskega plina bo v letu 2021 porabljen v sektorju industrije (61,0 %). Sledijo:

* transformacija (20,1 %),
* gospodinjstva (14,4 %),
* ostala poraba (3,3 %),
* neenergetska raba (0,7-%),
* promet (0,5 %),
* energetski sektor (0,1 %) vse

porabe v Sloveniji.

Za zemeljski plin je značilno, da dejanska letna poraba pogosto odstopa od načrtovanih količin. Nekateri večji industrijski uporabniki lahko hitro preidejo na cenovno ugodnejši alternativni energetski vir, poraba zemeljskega plina za ogrevanje objektov pri stanovanjskih in komercialnih uporabnikih pa je odvisna od vremenskih razmer (temperature zunanjega zraka).

Končna poraba zemeljskega plina v letu 2021 bo znašala 722 mio Sm3 in bo manjša v primerjavi z letom 2020. V energetske namene bo porabljeno 714 mio Sm3, od tega industrija 550 mio Sm3, gospodinjstva 130 mio Sm3, ostala poraba 30 mio Sm3 in promet 4,3 mio Sm3. Energetski sektor bo porabil 0,9 mio Sm3, v neenergetske namene pa bo porabljenih 6,5 mio Sm3.

Letna dinamika porabe zemeljskega plina v Sloveniji v obdobju 1980-2021 je prikazana na Sliki 16 (poglavje 6.3). Povprečne 5-letne stopnje rasti v obdobju 2001-2021 so prikazane v Tabeli 36, pripadajoči graf pa na Sliki 22 (poglavje 6.4).

## Električna energija

Bilanca električne energije prikazuje podatke o oskrbi (proizvodnja, uvoz, izvoz) in porabi električne energije za pokrivanje izgub omrežja za prenos in distribucijo, rabi energetskega sektorja ter rabi končnih odjemalcev. Bilanca električne energije za leto 2021 je prikazana v Tabeli 17.

*Tabela 17: Struktura proizvodnja električne energije*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Proizvodnja električne energije na generatorju vseh elektrarn na teritoriju Republike Slovenije bo v letu 2021 znašala 16725 GWh in bo manjša za -2,7 % v primerjavi z letom 2020. Termoelektrarne in toplarne bodo prispevale 5251 GWh (+0,2 % v primerjavi z 2020), hidroelektrarne 5187 GWh (-0,7 %), jedrska elektrarna 5895 GWh (-7,2 %), sončne elektrarne 391 GWh (+6,2 %) in vetrne elektrarne 6 GWh (+1,6%). Po oddaji polovice proizvodnje NEK Republiki Hrvaški in ostalem uvozu/izvozu bo Sloveniji ostalo na razpolago 16234 GWh električne energije, kolikor bo znašala bruto poraba električne energije v Sloveniji v 2021. Ta bo večja za 6,9 % v primerjavi z 2020. Bilančni primanjkljaj v višini 491 GWh bo Slovenija pokrila iz razlike med uvozom in izvozom.

Struktura razpoložljive električne energije (proizvodnja in uvoz) v letu 2021 je prikazana na Sliki 8.

*Slika 8: Struktura razpoložljive električne energije v letu 2021*



Največji delež prispevajo termoelektrarne in toplarne (20,6 %), jedrska elektrarna (23,2 %) in hidroelektrarne (20,4 %), sledijo sončne elektrarne (1,5 %) in vetrne elektrarne (0,02 %). Uvoz prispeva 34,2 % delež razpoložljive električne energije.

Končna poraba električne energije v Sloveniji bo v letu 2021 znašala 13853 GWh in bo večja za +6,2 % v primerjavi z letom 2020. Industrijski odjemalci bodo porabili 6342 GWh, gospodinjstva 3859 GWh, ostali porabniki pa 3327 GWh. Lastna raba in izgube bo znašala 2381 GWh.

Struktura odjema električne energije (poraba in izvoz) je prikazana na Sliki 9, struktura končne porabe električne energije po sektorjih rabe (industrija, promet, gospodinjstva, ostala poraba) pa prikazuje Slika 10.

*Slika 9: Struktura odjema in izvoza električne Slika 10: Struktura končne porabe električne energije v letu 2021 energije v letu 2021*



Sektor industrije bo v letu 2021 porabil 45,3 % električne energije, sledijo gospodinjstva (27,9 %), sektor ostala poraba (24,0 %), promet (1,6 %) in energetski sektor (0,7 %).

Letna dinamika porabe električne energije v Sloveniji v obdobju 1980–2021 je prikazana na Sliki 18 (poglavje 6.3). Povprečne 5-letne stopnje rasti v obdobju 2001–2021 so prikazane v Tabeli 36, pripadajoči graf pa na Sliki 19 (poglavje 6.4).

## Daljinska toplota

Energetska bilanca proizvodnje in porabe toplote za leto 2021 je prikazana v Tabeli 18.

*Tabela 18: Bilanca daljinske toplote*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

V letu 2021 bo proizvedeno skupaj 9152 TJ toplote, kar je -0,2 % manj v primerjavi z letom 2020. Končna poraba bo znašala 7212 TJ, lastna raba in izgube pa bodo znašale 1940 TJ. Gospodinjstva bodo porabila 3088 TJ toplote, sektor predelovalne dejavnosti in gradbeništvo bo porabil 2091 TJ, v sektorju ostale porabe bo porabljeno 1971 TJ, medtem ko bo poraba v energetskem sektorju znašala 63 TJ.

Strukturo končne porabe toplote v letu 2021 je prikazana na Sliki 11.

*Slika 11: Struktura končne porabe toplote v letu 2021*



Največji delež toplote bodo v letu 2021 porabila gospodinjstva (42,6 %). Sledijo:

* industrija (29,6 %),
* ostala poraba (26,9 %) in
* energetski sektor (0,9 %).

Letna dinamika porabe daljinske toplote v Sloveniji v Sloveniji v obdobju 1984–2021 je prikazana na Sliki 17 (poglavje 6.3). Povprečne 5-letne stopnje rasti v obdobju 1990–2021 so prikazane v Tabeli 36, pripadajoči graf pa na Sliki 24 (poglavje 6.4).

## Obnovljivi viri energije in odpadki

Bilanca obnovljivih virov energije (brez hidroenergije) in odpadkov je prikazana v Tabeli 19.

*Tabela 19: Bilanca obnovljivih virov energije (OVE) in odpadkov (NIO)*

**

Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Oskrba z energijo obnovljivih virov energije (brez hidro energije) skupaj z neobnovljivimi industrijskimi odpadki (NIO) bo v letu 2021 znašala 34391 TJ, kar bo +1,3 % več kot leta 2020. Končna poraba OVE + NIO bo v letu 2021 znašala 28496 TJ in bo približno enaka kot leta 2020.

Oskrba z energijo iz OVE in NIO glede na posamezni vir energije je prikazana v Tabeli 20.

*Tabela 20: Oskrba z energijo iz OVE in NIO po virih energije*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Oskrba z energijo obnovljivih virov energije (brez hidro energije) bo v letu 2021 znašala 34391 TJ, kar bo +1,3 % več kot leta 2020. Največ energije iz OVE se pridobi iz lesa in lesne biomase, čigar domača proizvodnja bo v letu 2021 znašala 22029 TJ in bo za -0,1 % manjša kot leta 2020.

Oskrba z neobnovljivimi industrijskimi odpadki (NIO) bo v letu 2021 znašala 2390 TJ, kar bo za -0,2 % manj kot leta 2020.

Struktura primarne oskrbe z energijo iz OVE (brez hidroenergije) in neobnovljivimi industrijskimi odpadki (NIO) v letu 2021 je prikazana na Sliki 12.

*Slika 12: Struktura primarne oskrbe z energijo iz OVE in NIO v letu 2021*



V primarni oskrbi z energijo iz OVE in NIO prevladuje delež lesa in druge trdne biomase z 64,1 % deležem. Sledijo:

* biodizel (10,5-%),
* NIO (6,9 %),
* geotermalna energija (8,3 %),
* sončna energija (5,4 %),
* drugi bioplini (3,2-%)
* biobencin (1,3 %),
* deponijski plin (0,2-%),
  + plin iz čistilnih naprav   
     (0,1-%),
* energija vetra (0,1 %).

Končna poraba energije iz OVE in NIO glede na posamezni vir energije je prikazana v Tabeli 21.

*Tabela 21: Končna poraba energije iz OVE in NIO*



Vir: MZI-DE; Podatki: SURS (2019, delno 2020), izvajalci energetskih dejavnosti (2021)

Končna poraba energije iz OVE+NIO bo v letu 2021 znašala 26516 TJ in bo za +0,8 % večja kot leta 2020. Največji delež (67 %) OVE in NIO predstavlja les in druga lesna biomasa.

V strukturi porabe končne energije znaša delež OVE (brez hidro energije) 14,0 %, delež NIO pa 1,0 %. Njun skupni delež (OVE + NIO) pa znaša 15,0 % (Slika 4 in Tabela 3).

### **Delež OVE v končni porabi energije**

Letni deleži vseh OVE v skupni rabi bruto končne energije za obdobje 2020–2021 so izračunani na podlagi Direktive 2009/28/ES Evropskega parlamenta in Sveta o spodbujanju uporabe energije iz obnovljivih virov.

V delež OVE se šteje tudi proizvodnja električne energije iz hidroelektrarn. Električna energija, proizvedena v hidroelektrarnah in vetrnih elektrarnah, se upošteva v skladu z normalizacijskimi pravili iz Priloge II Direktive.

Bruto raba končne energije vključuje porabo energetskega sektorja in izgube distribucije električne energije in toplote.

Končna bruto poraba energije iz OVE je vsota končne bruto porabe električne energije iz OVE, končne bruto porabe energije iz OVE za ogrevanje in hlajenje ter končne porabe energije iz OVE v prometu.

Pričakovani deleži OVE v bruto končni porabi po metodologiji Direktive 2009/28/ES (metodologija EU) so glede na ciljne letne napovedi iz Nacionalnega energetskega in podnebnega načrta (NEPN) prikazani v Tabeli 22.

*Tabela 22: Deleži OVE v bruto končni porabi po metodologiji EU*



Vir:MZI-DE, SURS

Delež OVE v bruto končni porabi v Sloveniji je leta 2019 znašal 22,0 %.

V letu 2020 je delež OVE v bruto končni porabi znašal 24,2 %, predvsem na račun preseganja z NEPN določenega letnega sektorskega cilja za ogrevanje in hlajenje in izpolnjevanja načrtovanega letnega cilja iz sektorja električne energije.

V energetski bilanci za leto 2021 je ob stabilizaciji končne porabe za leto 2021 načrtovano, da bo delež OVE v skupni rabi bruto končne energije dosegel 25,0 %.

### **Načrt delovanja podporne sheme za električno energijo iz OVE+SPTE za leto 2022**

### **Načrt za delovanje podporne sheme za električno energijo iz obnovljivih virov in iz soproizvodnje z visokim izkoristkom za leto 2022 ter napoved razpoložljivih virov sredstev za doseganje predvidenih letnih ciljev podporne sheme - dolgoročni časovni načrt**

Energetski zakon (Uradni list RS, št. [60/19](http://www.uradni-list.si/1/objava.jsp?sop=2019-01-2673) – uradno prečiščeno besedilo, [65/20](http://www.uradni-list.si/1/objava.jsp?sop=2020-01-0977),   
[158/20](http://www.uradni-list.si/1/objava.jsp?sop=2020-01-2762) – ZURE, [121/21](http://www.uradni-list.si/1/objava.jsp?sop=2021-01-2570) – ZSROVE in [172/21](http://www.uradni-list.si/1/objava.jsp?sop=2021-01-3349) – ZOEE, v nadaljevanju: EZ-1) v tretjem odstavku 25. člena določa, da je obvezna sestavina letne energetske bilance tudi (1) načrt za delovanje podporne sheme za električno energijo iz obnovljivih virov in iz soproizvodnje z visokim izkoristkom ter (2) napoved razpoložljivih virov sredstev za doseganje predvidenih letnih ciljev podporne sheme (v nadaljnjem besedilu: načrt za delovanje podporne sheme).

Dne 7. 8. 2021 je v veljavo stopil Zakon o spodbujanju rabe obnovljivih virov energije (Uradni list RS, št. [121/21](http://www.uradni-list.si/1/objava.jsp?sop=2021-01-2570), v nadaljevanju: ZSROVE), ki je razveljavil peti del EZ-1; slednji je med drugim krovno urejal tudi področje obnovljivih virov energije, ki je prenešeno v ZSROVE. ZRSOVE v 19. členu določa, da mora Vlada RS vsaki dve leti do 31. decembra sprejeti dolgoročni časovni načrt doseganja ciljev spodbujanja proizvodnje in rabe obnovljivih virov energije za naslednjih pet let (v nadaljevanju: dolgoročni časovni načrt), pri čemer mora v tem dokumentu vsaj za naslednji dve leti predvideti:

* obseg sredstev, zbranih iz virov sredstev za podpore iz tretjega odstavka 16. člena ZSROVE;
* obseg sredstev, ki so namenjena za posamezni ukrep za doseganje ciljev spodbujanja rabe obnovljivih virov energije;
* okvirni časovni razpored in pogostost javnih pozivov;
* način in časovnico prerazporeditve sredstev, če v predvidenem obdobju zbrana sredstva niso porabljena.

Delovanje podporne sheme, s tem v zvezi pa tudi izvedba javnih pozivov Agencije za energijo   
(v nadaljnjem besedilu: agencija), se je do uveljavitve ZSROVE izvajalo na podlagi določil 373. člena EZ-1. Po novem relevantne pravne podlage v luči priglašene in potrjene sheme[[1]](#footnote-1) temeljijo na določilih ZSROVE.

Načrt za delovanje podporne sheme za električno energijo iz obnovljivih virov in iz soproizvodnje z visokim izkoristkom ter napoved razpoložljivih virov sredstev za doseganje predvidenih letnih ciljev podporne sheme, se ob naslovitvi še nekaterih izpostavljenih vsebin iz ZSROVE (samooskrba, mehanizmi mednarodnega sodelovanja, ipd.) lahko šteje kot dolgoročni časovni načrt, sprejet na podlagi 19. člena v zvezi z 89. členom ZSROVE, saj slednji naslavlja iste vsebine, pri čemer se nanaša na obstoječo shemo, ki se v istih pravnih okvirih nadaljuje in velja do leta 2025.

Na podlagi 23. člena ZSROVE mora agencija v skladu z dolgoročnim časovnim načrtom objaviti javni poziv za vstop v podporno shemo, ki mora biti odprt najmanj en mesec, s katerim investitorje in promotorje povabi k prijavi projektov za proizvodne naprave za proizvodnjo električne energije na obnovljive vire energije in za soproizvodnjo z visokim izkoristkom, ki se na javnem pozivu potegujejo za dodelitev pravice za prejem podpore. Agencija je na podlagi določil EZ-1 do sedaj izvedla devet javnih pozivov, in sicer v decembru 2016, septembru 2017, februarju 2018, decembru 2018, juniju 2019, decembru 2019, juliju 2020, decembru 2020 in juliju 2021, pri čemer slednji še ni zaključen. V skladu s prehodno določbo 89. člena ZSROVE mora Vlada RS sprejeti dolgoročni časovni načrt iz prvega odstavka 19. člena tega zakona najpozneje do 31. decembra 2021, s tem v zvezi pa omogočiti agenciji izbor projektov na podlagi meril iz tretjega odstavka   
23. člena ZSROVE.

Pogoji za vstop v podporno shemo že od uveljavitve EZ-1 temeljijo na izvedbi konkurenčnega postopka izbire izmed na javni razpis prijavljenih projektov, kar je podrobneje urejeno v Uredbi o podporah elektriki, proizvedeni iz obnovljivih virov energije in v soproizvodnji toplote in elektrike z visokim izkoristkom (Uradni list RS, št. 74/16, 74/20 in 121/21 – ZSROVE, v nadaljevanju: Uredba o podporah). ZSROVE konkurenčen postopek v ključnih vsebinah ohranja. Z njegovo uveljavitvijo je bila Uredba o podporah sicer razveljavljena, se pa do sprejema nove uredbe še naprej uporablja.

Od 1. 1. 2020 dalje Republika Slovenija izvaja podporno shemo na podlagi Odločbe Evropske komisije, s katero je ta dovolila podaljšanje podporne sheme za dobo šestih let, ter odobrila, da se na razpisih agencije v obdobju od 2020 do konca leta 2025 podeli za 1,8 mlrd EUR podpor proizvodnim napravam, ki so upravičene za prejemanje tega obsega podpor v skladu z Uredbo o podporah.

Sredstva za podpore so namenska sredstva, ki se zagotavljajo in uporabljajo v skladu z 16. členom ZSROVE ob uporabi določil Uredbe o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije (Uradni list RS, št. [184/21](http://www.uradni-list.si/1/objava.jsp?sop=2021-01-3623)). Namenjena so zlasti za zagotavljanje podpor, pa tudi za druge namene, določene s citiranim členom zakona. Z njimi tudi nadalje upravlja Center za podpore, ki deluje v okviru družbe BORZEN d. o. o. Za potrebe doseganja ciljev iz tega dokumenta se relevantna sredstva zagotavljajo na enotnem računu s:

* prispevkom za zagotavljanje podpor proizvodnji energije v soproizvodnji z visokim izkoristkom in iz obnovljivih virov energije, ki ga mora plačevati vsak končni odjemalec električne energije, zemeljskega plina in drugih energetskih plinov iz omrežja in daljinske toplote ter daljinskega hlajenja, za posamezno prevzemno-predajno mesto;
* prispevkom za zagotavljanje podpor proizvodnji energije v soproizvodnji z visokim izkoristkom in iz obnovljivih virov energije, ki bremeni trda in tekoča fosilna goriva, utekočinjeni naftni plin ter utekočinjeni zemeljski plin, ki ga vsak končni odjemalec plačuje dobavitelju;
* prodajo električne energije, ki jo center za podpore odkupi po zagotovljeni odkupni ceni;
* proračunskimi viri, če se za podpiranje energije iz soproizvodnje z visokim izkoristkom in iz obnovljivih virov energije oblikujejo posebna namenska proračunska postavka in določijo namenski proračunski prihodki;
* sredstvi, pridobljenimi iz statističnih prenosov v skladu s 30. členom ZSROVE;
* sredstvi, pripadajočimi Republiki Sloveniji zaradi sodelovanja v vlogi gostiteljice projektov v mehanizmu Unije iz drugega odstavka 36. člena ZSROVE.

Ministrstvo za infrastrukturo na podlagi podatkov o načrtovanih in realiziranih prilivih sredstev za podporno shemo na eni strani, ter podatkov o izplačilih upravičencem na drugi strani, ocenjuje, da je za delovanje podporne sheme glede proizvodnje električne energije v letih 2022 do 2024 lahko zagotovljenih toliko sredstev, kot jih prikazuje spodnja tabela:

1. **Obseg sredstev, zbranih iz virov sredstev za podpore v letih 2022 do 2024** (točka a drugega odstavka 19. člena ZSROVE)

|  |  |  |  |
| --- | --- | --- | --- |
| **Leto** | **2022** | **2023** | **2024** |
| **Zbrana sredstva** |  |  |  |
| Prodaja el. energije iz naslova EKO bilančne skupine (mio €) | 8 | 8 | 8 |
| Prispevki konč. odj. električne energije (mio €) za namen obstoječe sheme | 92 | 112 | 112 |
| Prispevki konč. odj. - fosilna goriva (mio €) za namen obstoječe sheme | 30 | 30 | 40 |
| Sredstva iz naslova Statističnih prenosov (mio €) | 0 | 0 | 0 |
| Sredstva iz naslova proračuna  (mio €) | 0 | 0 | 0 |
| RS kot gostiteljica skupnih projektov v Mehanizmu Unije (mio €) | 0 | 0 | 0 |
| Skupaj | 130 | 150 | 160 |

Vir: Borzen, 2021

Na osnovi prikazane ocene je razvidno, da je za izvajanje podporne sheme v letih 2022 do 2024 zagotovljeno dovolj sredstev. Upoštevno je tudi, da so razpoložljiva sredstva ta čas občutno višja od potrebnih sredstev za izvajanje podporne sheme v letih 2022 do 2024[[2]](#footnote-2).

Vlada se je pri pripravi tega dokumenta oprla na pridobljene podatke s strani Centra za podpore, ki deluje v okviru BORZEN d. o. o. in agencije, ter ocenila učinkovitost dosedanjih programov podpor.

Od leta 2016 naprej, torej po uveljavitvi sprememb podporne sheme, je agencija izvedla devet javnih pozivov za vstop v to shemo. Glede zaključenih pozivov je bilo prijavljenih 1097 projektov s skupno nazivno električno močjo 926,65 MW, ter izbranih 437 projektov s skupno močjo 459,19 MW. Med izbranimi projekti je kar 336 projektov OVE s skupno močjo 375,02 MW, ter 101 projekt SPTE s skupno močjo 84,17 MW. Izmed vseh izbranih projektov je izvedenih le 79 projektov s skupno močjo 44,62 MW, od tega 50 projektov proizvodnih naprav OVE z le 7,88 MW skupne moči in 29 projektov SPTE s skupno močjo 36,74 MW. Glede na tehnologijo prijavljenih in izbranih projektov po nazivni električni moči prevladujejo vetrne elektrarne, saj je bilo do zdaj skupaj prijavljenih za 570,16 MW vetrnih elektrarn, potrjenih pa 73 teh projektov z močjo 291,97 MW. V luči zelene transformacije in sprejetih zavez RS je prisotno skrb vzbujajoče dejstvo, da niti en projekt vetrnih elektrarn do sedaj ni bil realiziran, ter da se bo večini izbranih projektov skrajni rok za izvedbo iztekel v letu 2023.

Kot izhaja iz zadnjega letnega poročila agencije[[3]](#footnote-3) so bili vsi prijavljeni projekti, ki so izpolnjevali formalne pogoje, tudi potrjeni. Noben projekt ni bil zavrnjen zaradi nekonkurenčnosti, kar kaže na to, da med prijavitelji oziroma potencialnimi investitorji ni velikega interesa za izvedbo projektov proizvodnih naprav OVE in SPTE po pogojih iz objavljenih javnih pozivov. Majhen interes je delno posledica (1) obvezne predložitve veljavnega gradbenega dovoljenja za izvedbo projekta (ki je zahtevano zlasti zaradi težav umeščanja nekaterih tehnologij v prostor, kot so hidroelektrarne in vetrne elektrarne), delno pa tudi (2) zaradi referenčnih stroškovnih opredelitev proizvodnje električne energije kot zgornje meje ponujenih cen električne energije za MWh proizvedene električne energije pri prijavah projektov, ki prijaviteljem ne dopuščajo višjega donosa na vložena sredstva, kot je določen v odobritvi sheme državne pomoči s strani Evropske komisije in znaša 7,2 %. S tem v zvezi bo pristojno ministrstvo proaktivno pristopilo k preučitvi zatečene situacije na način, da bo, v kolikor bi bilo to v pogojih priglašene sheme potrebno, tudi pred Evropsko komisijo predlagalo spremembe opredeljenih referenčnih stroškov, saj, kot kaže praksa, obstoječi ne nudijo dovolj podlage za to da se aktivira poslovni interes potencialnih investitorjev[[4]](#footnote-4).

Glede porabe sredstev velja ponoviti, da je bila razdelitev sredstev za izbrane projekte v okviru izvedenih javnih pozivov zgolj "alokativne narave", zato bo do njihovega dejanskega koriščenja prišlo šele po izvedbi teh projektov. Ob tem se upošteva še sledeče: V skladu s četrtim odstavkom 16. člena ZSROVE se sredstva za izvajanje podpor, ki jih polnijo v tretjem odstavku 16. člena ZSROVE navedeni viri, uporabljajo za širši nabor stroškovnih kategorij, kamor sodijo tudi plačila za statistične prenose.

Republika Slovenija je v ciljnem letu 2020 za 0,86 % odstotne točke zaostala od zadanega skupnega deleža OVE v končni porabi energije, kot je določen v skladu z zavezami iz podnebno-energetskega svežnja EU iz leta 2009[[5]](#footnote-5). Ker je Republika Slovenija skladno z Direktivo (EU) 2018/2001 in Uredbo (EU) 2018/1999 dolžna sprejeti potrebne dodatne ukrepe v roku enega leta za zapolnitev vrzeli glede na nacionalni cilj deleža OVE za leto 2020, je po izpeljanih pogajanjih sklenila Sporazum o statističnem prenosu obnovljive energije.

S tem je Republika Slovenija izpolnila cilj 25 % deleža obnovljive energije v letu 2020, ki v skladu s Prilogo IV Uredbe (EU) 2021/1060[[6]](#footnote-6) predstavlja enega od omogočitvenih pogojev za črpanje kohezijskih sredstev 2021-2027.

Pravni okvir glede doseganja ciljev v obdobju do leta 2025 nudijo tudi določila iz V. poglavja ZSROVE, kjer so prisotne pomembne novosti na področju samooskrbe. Nova ureditev osnovni koncept individualne in skupnostne samooskrbe ohranja, pri čemer pa ga pomembno še nadgrajuje; za končne odjemalce s samooskrbo bo v tem obdobju lahko po novem omogočena tudi pridobitev podpor za proizvodnjo električne energije iz OVE (37. člen ZSROVE), v skladu s priglašeno novo shemo.

Upravičenje za uveljavljanje pravice do podpore se splošno lahko pridobi v okviru konkurenčnega postopka iz 23. člena ZSROVE, ne glede na to pa se bodo v pogojih nove potrjene sheme lahko za proizvodne naprave z močjo, manjšo od 500 kW, podpore podelile tudi neposredno, kar pa bo podrobneje naslovila nova podporna shema.

**b) Obseg sredstev, ki so namenjena za posamezni ukrep za doseganje ciljev spodbujanja rabe obnovljivih virov energije** (točka b drugega odstavka 19. člena ZSROVE)

Glede na nujnost nadaljnjega izvajanja priglašene podporne sheme – slednja se nanaša na ukrep podpore električni energiji, proizvedeni iz obnovljivih virov energije in soproizvodnje z visokim izkoristkom - pa tudi ob upoštevanju dinamike porabe sredstev do sedaj, se v letu 2022 in 2023 na letni ravni načrtuje za oba javna poziva nameniti skupaj 20 mio EUR, za vsakega ločeno torej po 10 mio EUR, pri čemer se načrtovan obseg sredstev torej namenja za utečen ukrep glede zagotavljanja podpor napravam OVE in SPTE.

**c) Okvirni časovni razpored in pogostost javnih pozivov**

Z namenom, da se investitorje vzpodbudi k izvedbi čim več projektov proizvodnih naprav OVE in SPTE, se v pogojih priglašene sheme tudi v letu 2022 in 2023 načrtuje izvesti dva poziva na leto, v že utečenih časovnih obdobjih, kar pomeni sredino in konec koledarskega leta.

Skladno s potrjeno shemo državne pomoči se za vsak javni poziv 70-90% razpoložljivih sredstev dodeli za prvi krog, v okviru katerega se opredelita dve skupini:

* prva konkurenčna skupina zajema proizvodne naprave z uporabo tehnologij, ki pretvarjajo energente, ki jih ni potrebno kupovati na trgu (npr. proizvodne naprave na vodo, veter, sonce, odlagališčni plin, ipd.) ali jih proizvajati;
* v drugi konkurenčni skupini pa so vse ostale OVE in SPTE tehnologije, kjer predstavlja pomemben del obratovalnih stroškov zagotavljanje energenta, ali pa so te zaradi raznih tveganj manj konkurenčne.

Vrednost razpoložljivih sredstev za posamezno skupino prvega kroga je opredeljena v usmeritvi za pripravo javnih pozivov k prijavi projektov proizvodnih naprav OVE in SPTE za leto 2022 in 2023.

Preostanek razpoložljivih sredstev se nameni za drugi krog.

V zvezi s samo izbiro projektov se agenciji v tretjem odstavku 23. člena ZSROVE posebej nalaga, da mora pri izbiranju projektov upoštevati naslednja merila:

* obseg sredstev za podpore v naslednjem letu v skladu s tem načrtom,
* skladnost projekta s tem načrtom za doseganje ciljev iz NEPN pri razvrščanju tehnologij,
* zagotovljenost dela potrebnih sredstev iz razpisov za podeljevanje evropskih sredstev,
* ponujena cena za proizvedeno električno energijo.

**č) Pričakovane primerne tehnologije**

Energetske tehnologije proizvodnih naprav, ki so skladne s cilji tega načrta, so opredeljene v priglašeni shemi in Uredbi o podporah (4. in 5. člen te uredbe) in so v skladu s Smernicami Evropske komisije o državni pomoči za varstvo okolja in energijo za obdobje 2014–2020[[7]](#footnote-7).

Trenutno so v teku aktivnosti za pripravo nove podporne sheme, ki bo v skladu z ZSROVE - poleg navedenih že obstoječih ukrepov - uvedla nekatere nove. V luči tehnologij gre zlasti za novo oz. razširjeno shemo spodbujanja OVE, ki med drugim predvideva širitev nabora obstoječih podpor za proizvodnjo električne energije iz OVE in SPTE naprav tudi na tiste naprave, ki izkoriščajo OVE za proizvodnjo plinastih goriv (vključno z vodikom), toplote za učinkovito ogrevanje in hlajenje, ter pogonskih tekočih in plinastih biogoriv (v nadaljevanju: podporna shema). Gre torej za občutno in pomembno širitev nabora državnih pomoči na več vrst energij, ne zgolj električne.

Glede tehnologij, ki se bodo v luči dolgoročnega časovnega načrta lahko uveljavila do leta 2025, gre izpostaviti možen preboj vetrnih elektrarn. V prihodnje bo treba veliko bolje izkoristiti naravne danosti Slovenije in povečati sprejemljivost umeščanja energetskih projektov v prostor, upoštevajoč javni interes v posebnih primerih. Temu cilju bo morala slediti tudi ponovna preučitev glede možnih in sonaravnih vključitev proizvodnih naprav na vodotoke v republiki Sloveniji, kot sta Mura in srednja Sava, saj ima naša država majhen elektroenergetski sistem, kjer vsaka večja proizvodna enota predstavlja pomemben element zanesljivosti v sistemu. Pomemben vidik so tudi nove vodikove tehnologije, ki bodo prišle do uveljavitve v sodelovanju z znanostjo; slednje je treba v Republiki Sloveniji še dodatno okrepiti, kot tudi izobraziti in usposobiti dovolj potrebnih kadrov.

**d) način in časovnica prerazporeditve sredstev, če v predvidenem obdobju zbrana sredstva niso porabljena**

V kolikor se sredstva v predvidenem časovnem okviru ne porabijo, se bilančno po preteku leta prerazporedijo na enotni račun, kjer so na voljo oz. se porabljajo za katerega izmed namenov, določenih v četrtem odstavku 16. člena ZSROVE.

**Usmeritve Agenciji za energijo za pripravo javnega poziva k prijavi projektov OVE in SPTE**

Usmeritve za pripravo javnega poziva k prijavi projektov proizvodnih naprav OVE in SPTE za vstop v podporno shemo za leto 2022 in 2023 so:

1. Z namenom zagotovitve učinkovite izvedbe izbranih projektov proizvodnih naprav OVE in SPTE, kar bo v prihajajočem obdobju prispevalo k izpolnitvi ciljnega deleža električne energije iz OVE, se v letu 2022 in 2023 izvedeta po dva javna poziva investitorjem k prijavi projektov proizvodnih naprav OVE in SPTE za vstop v podporno shemo, pri katerih se kot dodatno obvezno sestavino prijave projekta določi predložitev veljavnega gradbenega dovoljenja pri tistih projektih proizvodnih naprav za proizvodnjo električne energije (elektrarnah), katerih izvedba je - skladno z zakonodajo na področju gradnje - pogojena z veljavnim gradbenim dovoljenjem.
2. Razpoložljiva sredstva:

* za prvi razpis so na voljo sredstva v obsegu 10 milijonov evrov,
* za drugi razpis so na voljo sredstva v obsegu 10 milijonov evrov.

1. Pri ugotavljanju izpolnjevanja pogojev za vstop v podporno shemo je potrebno upoštevati določbe tretjega odstavka 23. člena ZSROVE, ki v primeru ponudbe enake cene elektrike proizvodne naprave različnih prijavljenih projektov zagotavlja prednost izbire tistih projektov, ki jim je že zagotovljeno sofinanciranje iz evropskih sredstev.
2. V letu 2022 in 2023 se na podlagi javnih pozivov, po objavi te usmeritve, v podporno shemo ne vključujejo proizvodne naprave, ki predvidevajo uporabo tehnologij za soproizvodnjo toplote in elektrike (SPTE) na zemeljski plin.
3. V obeh javnih pozivih se:

* za prvo skupino prvega kroga nameni 80 % razpoložljivih sredstev,
* za drugo skupino prvega kroga nameni 10 % razpoložljivih sredstev,
* preostanek sredstev se nameni za drugi krog.

V drugi krog se prenesejo tudi sredstva, ki zaradi nezadostne konkurence v prvem krogu ne bi bila razdeljena, pri čemer mora biti prenos skladen s pogoji zagotavljanja konkurenčnosti iz 21. člena Uredbe o podporah.

1. Ponujeni projekt za proizvodne naprave OVE in SPTE agencija vzame v obravnavo in točkuje, če je investitor oz. promotor ponudil ceno elektrike proizvodne naprave, razdeljeno na nespremenljivi in spremenljivi del, ki je nižja ali enaka pred javnim pozivom agencije objavljenimi referenčnimi stroški za primerljivo proizvodno napravo in je v posredovani ponudbi priložena ustrezna investicijska dokumentacija.

# REZERVNE ZALOGE GORIV ZA ZANESLJIVO OSKRBO

Na podlagi prvega odstavka 21. e člena Zakona o blagovnih rezervah (Ur. l. RS, št. 96/09 – uradno prečiščeno besedilo in 83/12) se obvezne rezerve nafte in njenih derivatov oblikujejo in zagotavljajo po proizvodih in količinah, ki jih za vsako koledarsko leto določi Vlada RS na predlog ministrstva pristojnega za preskrbo.

Obvezne rezerve nafte in naftnih derivatov se oblikujejo za zagotavljanje visoke stopnje varnosti oskrbe z nafto in naftnimi derivati v primeru motenj in nestabilnosti na trgu Republike Slovenije ali zaradi izpolnjevanja mednarodnih obveznosti Republike Slovenije o sproščanju obveznih rezerv nafte in naftnih derivatov. Republika Slovenija zagotavlja minimalne količine obveznih rezerv nafte in naftnih derivatov, ki ustrezajo dnevnemu povprečnemu neto uvozu za 90 dni ali dnevni povprečni domači porabi za 61 dni, glede na to, katera količina je večja.

Vlada Republike Slovenije je na 82. redni seji dne 17.6.2021 sprejela sklep, da se v letu 2021 oblikujejo obvezne rezerve nafte in njenih derivatov v višini, ki ustreza dnevnemu povprečnemu neto uvozu za devetdeset dni v letu 2020 in predstavlja minimalno količino 525.468 ton ekvivalenta surove nafte, ki se zagotavlja v obliki:

* neosvinčenega motornega bencina super 95,
* dizelskega goriva,
* kurilnega olja – ekstra lahkega,
* goriva JET A1 in
* kurilnega olja – srednjega.

Obvezne rezerve nafte in njenih derivatov morajo doseči minimalno stanje zalog, določenih v prejšnjem odstavku, najkasneje do 1. julija 2021.

Obvezne rezervne zaloge nafte in naftnih derivatov za leto 2021 prikazuje Tabela 24.

*Tabela 24: Rezervne zaloge goriv za leto 2021*



Vir in podatki: MGRT

Na dan 31. 12. 2021 mora znašati minimalno stanje rezervnih zalog goriv v višini, kot je predpisano s sklepom Vlade Republike Slovenije in ustreza stanju na dan 1. julija 2021.

# PRILOGE

## Bilančne tabele

Tabela 25: Bilanca posameznih energentov za leto 2021 – naravne količine

Tabela 26: Bilanca posameznih energentov za leto 2020 – naravne količine

Tabela 27: Bilanca posameznih energentov za leto 2019 – naravne količine

Tabela 28: Bilanca posameznih energentov za leto 2021 – energija (TJ)

Tabela 29: Bilanca posameznih energentov za leto 2020 – energija (TJ))

Tabela 30: Bilanca posameznih energentov za leto 2019 – energija (TJ)

Tabela 31: Združena energetska bilanca za leto 2021 – energija (TJ)

Tabela 32: Združena energetska bilanca za leto 2020 – energija (TJ)

Tabela 33: Združena energetska bilanca za leto 2019 – energija (TJ)

**Tabela 25: Bilanca posameznih energentov v naravnih količinah za leto 2021**



VIR: MZI-DE; Podatki: Izvajalci energetskih dejavnosti in MZI-DE

**Tabela 26: Bilanca posameznih energentov v naravnih količinah za leto 2020**



****VIR: MZI-DE, SURS; Podatki: MZI-DE in SURS

**Tabela 27: Bilanca posameznih energentov v naravnih količinah za leto 2019**



VIR: MZI-DE, SURS; Podatki: MZI-DE in SURS

**Tabela 28: Bilanca posameznih energentov v TJ za leto 2021**



VIR: MZI-DE; Podatki: Izvajalci energetskih dejavnosti in MZI-DE

**Tabela 29: Bilanca posameznih energentov v TJ za leto 2020**



VIR: MZI-DE, SURS; Podatki: MZI-DE in SURS

**Tabela 30: Bilanca posameznih energentov v TJ za leto 2019**



VIR: MZI-DE, SURS; Podatki: MZI-DE in SURS



Vir: MZI-DE; Podatki: Izvajalci energetskih dejavnosti in MZI-DE



Vir: MZI-DE, SURS; Podatki: MZI-DE in SURS.



Vir: MZI-DE, SURS. Podatki: MZI-DE in SURS

## Struktura bruto domače porabe in porabe končne energije po virih energije

Tabela 34: Oskrba z energijo

Tabela 35: Poraba končne energije



## Poraba virov energije in stopnje rasti v obdobju 1980-2021

Tabela 36: Poraba virov energije in stopnja rasti v Republiki Sloveniji, 1990-2021

Slika 13: Gibanje porabe lignita v Republiki Sloveniji, 1980-2021 (1000 ton)

Slika 14: Gibanje porabe rjavega premoga v Republiki Sloveniji, 1980-2021 (1000 ton)

Slika 15: Gibanje porabe naftnih proizvodov v Republiki Sloveniji, 1980-2021 (1000 ton)

Slika 16: Gibanje porabe zemeljskega plina v Republiki Sloveniji, 1980-2021 (106 Sm3)

Slika 17: Gibanje porabe daljinske toplote v Republiki Sloveniji, 1984-2021 (TJ)

Slika 18: Gibanje porabe električne energije v Republiki Sloveniji, 1980-2021 (GWh)





## Povprečne petletne stopnje rasti in trend porabe osnovnih virov energije v obdobjih: 2001–2021 (%)

Slika 19: Gibanje povprečne 5-letne stopnje rasti končne porabe električne energije

Slika 20: Gibanje povprečne 5-letne stopnje rasti porabe lignita

Slika 21: Gibanje povprečne 5-letne stopnje rasti porabe rjavega premoga

Slika 22: Gibanje povprečne 5-letne stopnje rasti porabe zemeljskega plina

Slika 23: Gibanje povprečne 5-letne stopnje rasti porabe naftnih proizvodov

Slika 24: Gibanje povprečne 5-letne stopnje rasti porabe toplote

Slika 25: Gibanje povprečne 5-letne stopnje rasti porabe končne energije

Slika 26: Gibanje povprečne 5-letne stopnje rasti bruto domače porabe



1. State Aid SA.54949 (2019/N) - Slovenia, št. C(2019) 5983 final, z dne 9. 8. 2019 [↑](#footnote-ref-1)
2. Konec leta 2020 center za podpore izkazuje presežek sredstev v višini 240,48 mio EUR (vir: [Letno poročilo BORZEN 2020](https://www.borzen.si/Portals/0/SL/Splo%C5%A1no/Letno%20poroc%CC%8Cilo%202020%20-%20DIGITAL%20-%20Borzen%20KON%C4%8CNA%20VERZIJA%2023.8..pdf) [↑](#footnote-ref-2)
3. Poročilo o stanju na področju energetike v Sloveniji (vir: [Poročilo AGEN o stanju na področju energetike v RS 2020](https://www.agen-rs.si/documents/10926/38704/Poro%C4%8Dilo-o-stanju-na-podro%C4%8Dju-energetike-v-Sloveniji-v-letu-2020/6ef6ecb0-4e1c-4ead-83eb-7da6326cd77f)) [↑](#footnote-ref-3)
4. Na javnih pozivih je bilo v letu 2020 med 120 potrjenih projektov administrativno razdeljenih 11,02 milijona evrov, zaradi neizpolnjevanja pogojev zavrženih 22 prijavljenih projektov s skupno nazivno močjo 10,10 MW, administrativno nerazporejenega pa je ostalo 8,98 milijona evrov (vir: [Poročilo AGEN o stanju na področju energetike v RS 2020](https://www.agen-rs.si/documents/10926/38704/Poro%C4%8Dilo-o-stanju-na-podro%C4%8Dju-energetike-v-Sloveniji-v-letu-2020/6ef6ecb0-4e1c-4ead-83eb-7da6326cd77f)) [↑](#footnote-ref-4)
5. Delež energije iz obnovljivih virov v bruto končni porabi energije je bruto končna poraba energije iz obnovljivih virov, deljena z bruto končno porabo energije iz vseh virov energije, ter za leto 2020 znaša 24,14 %. Kazalnik se izračunava v skladu z določili Direktive 2009/28/ES o spodbujanju uporabe energije iz obnovljivih virov (vir: SURS <https://www.stat.si/StatWeb/Field/Index/5/88>) [↑](#footnote-ref-5)
6. Uredba (EU) 2021/1060Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko [↑](#footnote-ref-6)
7. Smernice o državni pomoči za varstvo okolja in energijo za obdobje 2014–2020 (Ur. l. EU št. 200, z dne 28.6.2014), stran [↑](#footnote-ref-7)